A Bizottság határozata
(1999. július 14.)
a Tajvanról származó halászati termékek behozatalára vonatkozó különleges feltételek megállapításáról szóló 94/766/EK határozat módosításáról
(az értesítés a C(1999) 2061. számú dokumentummal történt)
(EGT vonatkozású szöveg)
(1999/529/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 97/79/EK irányelvvel [1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikkére,
(1) mivel a legutóbb a 96/255/EK határozattal [3] módosított, a Tajvanról származó halászati és akvakultúra-termékek behozatalára vonatkozó különleges feltételek megállapításáról szóló, 1994. november 21-i 97/766/EK bizottsági határozat [4] megállapítja, hogy Tajvanon a "Bureau of Commodity Inspection and Quarantine (BCIQ)" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság;
(2) mivel a tajvani közigazgatás átszervezését követően a halászati termékekre vonatkozó egészségügyi bizonyítványok kiállításával foglalkozó illetékes hatóság a "BCIQ" helyett a "Bureau of Standards, Metrology and Inspection (BSMI)" lett, és ezen új hatóság képes a hatályban lévő jogszabályok alkalmazásának hatékony ellenőrzésére; mivel ezért módosítani kell a 94/766/EK határozatban említett illetékes hatóság megnevezését;
(3) mivel célszerű a 94/766/EK bizottsági határozat szóhasználatát összehangolni az egyes harmadik országokból származó halászati és akvakultúra-termékek behozatalára vonatkozó különleges feltételek megállapításáról szóló, újabban elfogadott bizottsági határozatok szóhasználatával;
(4) mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 94/766/EK határozat a következőképpen módosul:
1. Az 1. cikk helyébe a következő szöveg lép:
"1. cikk
Tajvanon a "Bureau of Standards, Metrology and Inspection (BSMI)" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság;"
2. A 2. cikk helyébe a következő szöveg lép:
"2. cikk
A Tajvanról származó halászati és akvakultúra-termékeknek az alábbi feltételeknek kell megfelelniük:
1. minden szállítmányt egy megfelelően kitöltött, aláírt, keltezett egészségügyi bizonyítvány számozott eredeti példányának kell kísérnie, mely összhangban van az A. mellékletben meghatározott mintával és egyetlen lapból áll;
2. a termékeknek a B. mellékletben felsorolt engedélyezett létesítményekből, feldolgozó hajókról, hűtőházakból vagy nyilvántartásba vett fagyasztóhajókról kell származniuk;
3. a tartósított élelmiszerek gyártására szánt, ömlesztett, fagyasztott halászati termékek kivételével minden csomagon letörölhetetlen betűkkel fel kell tüntetni a "TAJVAN" szót és a származási létesítmény, feldolgozó hajó, hűtőház vagy fagyasztóhajó engedélyezési/nyilvántartási számát;"
3. Az A. melléklet helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 1999. július 14-én.